**Erklæring vedrørende ph.d.-ansøgning med eksternt finansieret stipendie**

Aarhus Universitet er forpligtet til at beskytte ph.d.-studerendes rettigheder og sikre, at der er optimale betingelser under hele ph.d.-forløbet.

For Aarhus Universitet er det altafgørende, at ph.d.-studerende har frihed til at forske uden frygt for økonomiske sanktioner eller repressalier. Det er afgørende for at ph.d.-studerende kan udvikle deres akademiske selvstændighed og kompetencer, og bidrage til ny viden på deres forskningsområde, som det er beskrevet i [basisprincipperne for ph.d.-uddannelserne på Aarhus Universitet](https://phd.au.dk/strategy-and-collaboration/basic-principles-of-phd-education) (link).

Jeg erklærer herved, i forbindelse med min ansøgning om optagelse som ph.d.-studerende ved Aarhus Universitet, at jeg er bekendt med og forstår nedenstående betingelser.

Jeg bekræfter følgende:

* at der ikke er indgået kontrakter med min stipendiekilde, der medfører potentielle økonomiske sanktioner eller repressalier mod mig eller tredje part, eller som begrænser min forskningsfrihed i henhold til [Aarhus Universitets Politik for forskningsfrihed, integritet og ansvarlig forskningspraksis](https://medarbejdere.au.dk/administration/forskning-talent/ansvarligforskningspraksis/politik-for-forskningsintegritet-forskningsfrihed-og-ansvarlig-forskningspraksis) (link)
* at jeg forstår og accepterer, at eventuelle ændringer i finansieringsvilkårene, skal meddeles til Aarhus Universitet og min ph.d.-skole omgående og at disse kan have betydning for min fortsatte indskrivning.
* at jeg er ansvarlig for at undersøge og oplyse eventuelle andre vilkår og betingelser i forbindelse med mit stipendium, herunder eventuelle forpligtelser over for min stipendiekilde.

Jeg er opmærksom på, at oplysningerne er afgørende for at kunne indskrives på ph.d.-skolen og for samarbejdet mellem mig som ph.d.-studerende og Aarhus Universitet. Urigtige oplysninger kan medføre afvisning af min ansøgning eller ophør af mit ph.d.-studium.

 Jeg bekræfter, at jeg har læst og forstået erklæringen samt principperne, der er til for at beskytte min forskningsfrihed og sikre en tryg ph.d.-uddannelse.

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_